CELEX: 32015R1828
Language: fi
Date: 2015-10-12 00:00:00
Title: Neuvoston asetus (EU) 2015/1828, annettu 12 päivänä lokakuuta 2015, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta

13.10.2015   
            
            
               FI
            
            
               Euroopan unionin virallinen lehti
            
            
               L 266/1
            
         NEUVOSTON ASETUS (EU) 2015/1828,
   annettu 12 päivänä lokakuuta 2015,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Suurin osa päätöksessä 2013/255/YUTP säädetyistä toimenpiteistä pannaan täytäntöön neuvoston asetuksella (EU) N:o 36/2012 (2).
            
         
               (2)
            
            
               Neuvosto hyväksyi 12 päivänä lokakuuta 2015 päätöksen (YUTP) 2015/1836 (3) päätöksen 2013/255/YUTP muuttamisesta. Päätöksellä (YUTP) 2015/1836 vahvistetaan perusteet henkilöiden, yhteisöjen ja elinten ottamiselle kyseisen päätöksen 2013/255/YUTP liitteissä I ja II olevaan luetteloon. Luetteloon ottamisen perustelut esitetään päätöksen (YUTP) 2015/1836 ja päätöksen 2013/255/YUTP johdanto-osan kappaleissa.
            
         
               (3)
            
            
               Varojen jäädyttämistä koskevat toimenpiteet kuuluvat perussopimuksen soveltamisalaan, minkä vuoksi niiden täytäntöön panemiseksi tarvitaan unionin tason toimia erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
            
         
               (4)
            
            
               Näin ollen asetus (EU) N:o 36/2012 olisi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 36/2012 seuraavasti:
   
               1)
            
            
               Lisätään 15 artiklaan kohdat seuraavasti:
               ”1 a.   Liitteessä II luetellaan myös luonnolliset henkilöt ja oikeushenkilöt, yhteisöt ja elimet, jotka neuvosto on neuvoston päätöksen 2013/255/YUTP (4) mukaisesti yksilöinyt kuuluvaksi johonkin seuraavista luokista:
               
                           a)
                        
                        
                           Syyriassa toimivat johtavat liike-elämän edustajat;
                        
                     
                           b)
                        
                        
                           Assadin ja Makhloufin perheiden jäsenet;
                        
                     
                           c)
                        
                        
                           toukokuun 2011 jälkeen virassa olleet Syyrian hallituksen ministerit;
                        
                     
                           d)
                        
                        
                           toukokuun 2011 jälkeen Syyrian asevoimiin kuuluneet henkilöt, joiden sotilasarvo on vähintään eversti tai vastaava;
                        
                     
                           e)
                        
                        
                           Syyrian turvallisuus- ja tiedustelupalveluissa toukokuun 2011 jälkeen työskennelleet henkilöt;
                        
                     
                           f)
                        
                        
                           Syyrian hallintoon yhteydessä oleviin puolisotilaallisiin joukkoihin kuuluvat henkilöt;
                        
                     
                           g)
                        
                        
                           kemiallisten aseiden leviämisen alalla toimivat henkilöt, yhteisöt, yksiköt, virastot, elimet tai laitokset;
                        
                     ja näitä lähellä olevat luonnolliset henkilöt, oikeushenkilöt ja yhteisöt, joihin ei sovelleta tämän asetuksen 21 artiklaa.
               1 b.   Edellä 1 a kohdassa tarkoitettuihin luokkiin kuuluvia henkilöitä, yhteisöjä tai elimiä ei saa merkitä liitteessä II olevaan luetteloon henkilöistä, yhteistöistä ja elimistä, taikka pitää kyseisessä luettelossa, jos on olemassa riittävästi tietoa siitä, että he tai ne eivät ole tai eivät enää ole yhteydessä hallintoon eivätkä vaikuta siihen, taikka aiheuta todellista toimenpiteiden kiertämisen riskiä.
               
                  (4)  Neuvoston päätös 2013/255/YUTP, annettu 31 päivänä toukokuuta 2013, Syyriaan kohdistettavista rajoittavista toimenpiteistä (EUVL L 147, 1.6.2013, s. 14).”"
						
            
         
               2)
            
            
               Korvataan 32 artiklan 2 kohta seuraavasti:
               ”2.   Neuvosto antaa tämän artiklan 1 kohdassa tarkoitetun luetteloon ottamista koskevan päätöksensä, myös luetteloon ottamisen perusteet, tiedoksi kyseiselle henkilölle, yhteisölle tai elimelle joko suoraan, jos osoite on tiedossa, tai julkaisemalla ilmoituksen, ja antaa tällaiselle luonnolliselle henkilölle, oikeushenkilölle, yhteisölle tai elimelle mahdollisuuden tehdä huomautuksia. Erityisesti tilanteissa, joissa henkilö, yhteisö tai elin on lueteltu liitteessä II sillä perusteella, että hän tai tämä kuuluu johonkin 15 artiklan 1 a kohdassa säädetyistä henkilöiden tai yhteisöjen luokista, kyseinen henkilö, yhteisö tai elin voi esittää näyttöä ja huomautuksia siitä, miksi, huolimatta kuulumisestaan tällaiseen luokkaan, hän tai tämä katsoo, ettei nimeäminen ole oikeutettua.”
            
         
               3)
            
            
               Korvataan liitteen II otsikko seuraavasti:
               ”LIITE II
               Luettelo 14 artiklassa, 15 artiklan 1 kohdan a alakohdassa ja 15 artiklan 1 a kohdassa tarkoitetuista luonnollisista henkilöistä, oikeushenkilöistä, yhteisöistä ja elimistä”.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 12 päivänä lokakuuta 2015.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  EUVL L 147, 1.6.2013, s. 14.
   
      (2)  Neuvoston asetus (EU) N:o 36/2012, annettu 18 päivänä tammikuuta 2012, Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta (EUVL L 16, 19.1.2012, s. 1).
   
      (3)  Neuvoston päätös (YUTP) 2015/1836, annettu 12 päivänä lokakuuta 2015, Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta (ks. tämän virallisen lehden s. 75).